
Projektas
ŠIAULIŲ MIESTO SAVIVALDYBĖS TARYBA

SPRENDIMAS
DĖL HUMANITARINĖS PAGALBOS SUTEIKIMO

2025 m.               d. Nr. T-
Šiauliai

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos vystomojo bendradarbiavimo ir humanitarinės pagalbos įstatymo 11 straipsnio 2 dalimi, Šiaulių miesto savivaldybės institucijos ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašo, patvirtinto Šiaulių miesto savivaldybės tarybos 2022 m. balandžio 7 d. sprendimu Nr. T-74 „Dėl humanitarinės pagalbos suteikimo“, 2 punktu, 21 punktu, atsižvelgdama į Lietuvos Respublikos užsienio reikalų ministerijos 2025 m. rugsėjo 25 d. rekomendaciją Nr. G-8020 „Dėl rekomendacijos pateikimo“ teikti humanitarinę pagalbą, Vystomojo bendradarbiavimo ir humanitarinės pagalbos teikimo komisijos, patvirtintos Šiaulių miesto savivaldybės mero 2025 m. rugsėjo 26 d. potvarkiu Nr. M-1336 „Dėl Vystomojo bendradarbiavimo ir humanitarinės pagalbos teikimo komisijos sudarymo”, 2025 m. rugsėjo 30 d. posėdyje priimtą rekomendaciją dėl sprendimo suteikti humanitarinę pagalbą (2025 m. spalio 3 d. protokolas Nr. VM-343) ir įvertinusi humanitarinės pagalbos poreikio pagrįstumą, Šiaulių miesto savivaldybės taryba nusprendžia:
1.	Skirti 200 tūkst. Eur humanitarinę pagalbą iš Šiaulių miesto savivaldybės biudžeto lėšų Ukrainos Respublikos Chmelnyckio miestui ir jo gyventojams dėl Rusijos Federacijos karinių veiksmų Ukrainoje.
2.	Suteikti Šiaulių miesto savivaldybės administracijos direktoriui įgaliojimus organizuoti šio sprendimo 1 punkte nurodytų humanitarinei pagalbai skirtų lėšų panaudojimą, vadovaujantis Šiaulių miesto savivaldybės institucijos ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašu.
Šis sprendimas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.

